บินไทยรับแอร์ 600 คน
นายจรัมพร โชติกเสถียร กรรมการผู้อำนวยการใหญ่ บริษัท การบินไทย จำกัด (มหาชน) เปิดเผยภายหลังการประชุมคณะกรรมการการ (บอร์ด) ว่า ที่ประชุมได้เห็นชอบแผนขยายและเปิดเส้นทางบินใหม่ ตั้งแต่ไตรมาสที่ 4 เป็นต้นไป เนื่องจากพร้อมในการขยายธุรกิจเพื่อสร้างการเติบโตเทียบเคียงกับคู่แข่งในฐานะสายการบินแห่งชาติ หลังจากที่ผ่านมาการบินไทยอยู่ในช่วงเวลาหยุดการขาดทุน และเห็นภาพชัดเจนในช่วงปีที่ผ่านมา จึงเป็นสัญญาณดีที่จะเริ่มต้นกลับมามองหาธุรกิจใหม่ๆ ซึ่งปัจจุบันการบินไทยวางแผนขยายเส้นทางบินใน 4 ช่วงตารางบิน โดยแผนการเปิดเส้นทางบินครั้งนี้จะเริ่มขยายไปยังตลาดที่มีศักยภาพ 2 เส้นทาง ประกอบไปด้วย กรุงเทพฯ-เตหะราน (อิหร่าน) 3 เที่ยวบินต่อสัปดาห์ ซึ่งจะเริ่มวันที่ 1 ต.ค.นี้ และเส้นกรุงเทพฯ-มอสโก (รัสเซีย) ที่เป็นเส้นทางบินเดิมนำกลับมาพิจารณาเปิดบินใหม่ 4 เที่ยวบินต่อสัปดาห์ เริ่มวันที่ 1 พ.ย.นี้,นอกจากนี้ วางแผนขยายตลาดอาเซียนด้วยการเพิ่มจำนวนเที่ยวบิน และจุดบินเชื่อมต่อ โดยจะเน้นให้สายการบินไทยสมายล์เป็นหลัก เบื้องต้นจะเพิ่มความถี่ในเส้นทางบินกรุงเทพฯ-มะนิลา และกรุงเทพฯ-จาการ์ตา เพื่อเชื่อมต่อผู้โดยสารไปยังตลาดอินเดีย ตะวันออกกลาง และยุโรป รวมทั้งเส้นทางที่อยู่ระหว่างการศึกษา เช่น เวียงจันทน์ พนมเปญ ไซง่อน ย่างกุ้ง โฮจิมินห์ กัวลาลัมเปอร์ เมดาน สุราบายา และมะนิลา เป็นต้น ซึ่งคาดว่าจะได้ข้อสรุปและทยอยเพิ่มเที่ยวบินในช่วงตารางบินฤดูหนาว หรือต้นเดือน ต.ค.นี้ อีกทั้งจะ เปิดเส้นทางบินใหม่โดยไทยสมายล์ คือ กรุงเทพฯ-เซบู (ฟิลิปปินส์) ในเดือน พ.ย.นี้ ทั้งนี้ จากแผนขยายธุรกิจของการบินไทยที่จะมีอย่างต่อเนื่อง ส่งผลให้ขณะนี้เตรียมเปิดรับลูกเรือใหม่ 600 คน อายุไม่เกิน 24 ปี มีสัญญาทำงาน 3 ปีและสามารถต่ออายุได้อีก 3 ปี เพื่อมุ่งหวังเจาะกลุ่มเฟิร์สจ๊อบเปอร์ หรือนักศึกษาจบใหม่ที่ต้องการหาประสบการณ์.
นายจรัมพร โชติกเสถียร กรรมการผู้อำนวยการใหญ่ บริษัท การบินไทย จำกัด (มหาชน) เปิดเผยภายหลังการประชุมคณะกรรมการการ (บอร์ด) ว่า ที่ประชุมได้เห็นชอบแผนขยาย และเปิดเส้นทางบินใหม่ ตั้งแต่ไตรมาสที่ 4 เป็นต้นไป
การบินไทย,รับสมัครลูกเรือ,เพิ่มจำนวนเที่ยวบิน,เปิดเส้นทางบินใหม่,สายการบินแห่งชาติ,เฟิร์สจ๊อบเปอร์,การบินไทยรับแอร์,ข่าว,ข่าวเศรษฐกิจ,ไทยรัฐออนไลน์,ไทยรัฐฉบับพิมพ์,ไทยรัฐ,หนังสือพิมพ์ไทยรัฐ,thairath